stanford-oval/wikipedia huggingface dataset:
ממלכת הקסם
מבנה הפארק > ארץ הפנטזיה

עיצוב "ארץ הפנטזיה" מבוסס על יריד בימי הביניים. וולט דיסני אמר ש"ארץ הפנטזיה מוקדשת לצעיר בלבנו שמאמין שכאשר אתה מבקש משאלה מכוכב, חלומותיך ייתגשמו". בארץ הפנטזיה נמצאות אטרקציות קלאסיות כמו "זה עולם קטן", "מעופו של פיטר פן", "הרפתקאותיו הרבות של פו הדב", "הפילהרקסם של מיקי", "מסיבת התה של הכובען המטורף" ועוד. בשנים 2012–2014 שופצה "ארץ הפנטזיה" והורחבה לגודל כפול מגודלה הקודם ונבנו בה אטרקציות חדשות כגון "רכבת שבעת הגמדים" ו"מתחת למים: המסע של בת הים הקטנה" ועוד. נוספו בה גם אטרקציות של "היפה והחיה" ו"פלונטר".
מבנה הפארק > ארץ הפנטזיה > קרקס סטוריבוק

חלק זה מארץ הפנטזיה, שנקרא "קרקס סטוריבוק" (Storybook Circus) ממוקם במקום שבו שכנה "עיר ההנפשה של מיקי" והוא מבוסס על אלמנטים מהסרטים "דמבו הפיל המעופף" וסרטי מיקי מאוס. ניתן למצוא בו אטרקציות כמו "דמבו הפיל המעופף", שהוסר ממקומו בארץ הפנטזיה ב-2012 ו"תחנת הרסס של קייסי ג'וניור" (אזור משחקי מים בנושא קייסי ג'וניור - הרכבת מ"דמבו הפיל המעופף"). רוב "קרקס סטוריבוק" נפתח ב-12 במרץ 2012, ויתר החלקים באזור זה נפתחו ב-31 במרץ.
"עיר ההנפשה של מיקי" נסגרה באופן קבוע ב-11 בפברואר 2011, במטרה לפנות מקום ל"קרקס סטוריבוק". חלק מהאטרקציות בעיר ההנפשה נסגרו ונהרסו, ואטרקציות חדשות שמתאימות לנושא הקרקס נפתחו במקומן: המתקן של דמבו הפיל המעופף הועבר לאזור זה והמתקן השני של דמבו נפתח לידו כדי למנוע עומס בתור; הרכבת בחווה של גופי שונתה לגופיני הגדול; אזור גדול נבנה עבור הצגה בשם המופע הטיפשי של פיט ובו גופי הוא איש פעלולים, מיני היא קוסמת, דייזי היא מגדת עתידות ודונלד מאלף נחשים.
מבנה הפארק > ארץ הפנטזיה > היער הקסום

עם השלמת "ארץ הפנטזיה החדשה", המורכבת מ"קרקס סטוריבוק" ו"היער הקסום", משתרע פארק "ממלכת הקסם" על פני 538 מ"ר. ביער הקסום נמצאת הרכבת של בת הים הקטנה, שנפתחה במקור בהרפתקה הקליפורנית של דיסני. יש בארץ זו גם אזור בנושא "היפה והחיה", הכולל את הטירה של החיה עם המסעדה בנושא "Be Our Guest" (בעברית: "התכבדי"- שיר מהיפה והחיה). חלק זה של עולם הפנטזיה החדש נפתח באופן רשמי ב-6 בדצמבר 2012. ההרפתקה המפחידה של שלגיה הוסרה כדי לבנות את אולם הפיות במקום, ואטרקציה חדשה בנושא שלגיה ושבעת הגמדים שכוללת את ביתה של שלגיה ורכבת המכרה של שבעת הגמדים.
מבנה הפארק > עולם המחר

ארץ המחר/עולם המחר הוא בעצם עיר גלקטית בעתיד כפי שדמיינו אותו בשנות ה-50 של המאה ה-20: רקטות, עב"מים ורובוטים... וולט דיסני אמר על עולם המחר: "מחר יכול להיות עידן נפלא. המדענים של היום פותחים את הדלת של עידן החלל להשגים שילדנו והדורות הבאים יהנו ממנו. אטרקציות עולם המחר נועדו לתת הזדמנות לחזות בהרפתקאות שעשויים להיות העתיד של החיים שלנו." בארץ זו אטרקציות קלאסיות הכוללות את "הר החלל", "קרוסלת הקידמה", "אסטרו אורביטר", "משגרי החלל של באז שנות אור", "רשות התחבורה של ארץ המחר", "הבריחה הגדולה של סטיץ'", "קומת הצחוק של מפלצות בע"מ" ועוד.
תחבורה

ממלכת הקסם מרוחקת יותר מק"מ ממגרש החניה של הפארק. עם ההגעה המבקרים נלקחים על ידי חשמליות למרכז התחבורה ומכירת הכרטיסים, שבו נמכרים כרטיסים לפארקים שבוולט דיסניוורלד, וממנו יוצאות כל הרכבות (מונורייל - Monorail) שמגיעות לכל נקודה באתר הנופש. במרכז יש בנוסף חנות מזכרות לכל ארבעת פארקי השעשועים.
כדי להגיע לפארק האורחים משתמשים במערכת המונורייל, המעבורות או אוטובוסים בהתאם למיקום המלון. משלושת בתי המלון הקרובים ביותר לממלכת הקסם: אתר הנופש העכשווי של דיסני, אתר הנופש הפולינזי של דיסני ואתר הנופש הפלורידיאני הגדול של דיסני אפשר להגיע לממלכת הקסם בעזרת המונורייל או המעבורות; בכל שאר המלונות ניתן להגיע רק בעזרת אוטובוסים פרט לשני מלונות שמהם מגיעים במעבורות לרציף ממלכת הקסם. במערכת המונורייל הראשית יש שני נתיבים:
הנתיב החיצוני - מסילה דו-כיוונית ללא הפסקה בין מרכז התחבורה ומכירת הכרטיסים וממלכת הקסם
הנתיב הפנימי - הרכבת שבו עוצרת בתחנות נוספות: אתר הנופש העכשווי של דיסני, אתר הנופש הפולינזי של דיסני ואתר הנופש הפלורידיאני הגדול של דיסני.
אפשר להגיע לאפקוט על ידי נתיב שנוסף ב-1982 כשאפקוט נפתח.
מופעים ובידור > באושר ועושר (Happily Ever After)

באושר ועושר (Happily Ever After) הוא מופע זיקוקים שמוצג כל ערב אשר החליף את "משאלות" (Wishes) והוקרן לראשונה ב-12 במאי 2017.
שלא כמו קודמו, המופע כולל מיפוי הקרנות על גבי "טירת סינדרלה", לייזרים וזרקורים בנוסף לזיקוקי דינור, והחל מאפריל 2023, הקרנות לאורך כל הרחוב הראשי של ארצות הברית. אורך המופע הוא כ-17 דקות.
המופע כולל דמויות משלל סרטי דיסני. שיר הנושא של המופע נלקח מחגיגות העשור של דיסנילנד הונג קונג - "Happily Ever After", ועבר שינוי על מנת להתאימו למופע; השיר בוצע על ידי אנגי קיילהאוור וג'ורדן פישר. המופע הובטח להציג את טכנולוגיית מיפוי הקרנות הכי משוכללת שנראתה אי פעם בהיסטוריית פארקי דיסני.
המופע זכה לאהדה רבה ונחשב למופע הזיקוקים הכי טוב שדיסני אי פעם הציגה, אשר כלל את מספר הזיקוקים הגדול ביותר ממופעי זיקוקים אחרים שהוקרנו על בסיס יומי.
לאורך השנים המופע חווה השהיות וחזרות משלל גורמים:
המופע הושהה בתחילת מרץ 2020 בעקבות התפשטות נגיף הקורונה והוחזר רק כעבור שנה וארבעה חודשים, ב-1 ביולי 2021 ביחד עם Epcot Forever באפקוט.
המופע בוטל ב-29 בספטמבר 2021, לטענת דיסני באותה העת, הביטול היה לצמיתות - והוחלף על ידי "כישוף דיסני" (Disney Enchantment) כחלק מחגיגות 50 השנה של דיסניוורלד ב-1 באוקטובר 2021.
ב-3 באפריל 2023 שב המופע לפארק עם סיום חגיגות 50 שנה לאתר הנופש על אף פרסומם הקודם שהמופע יבוטל לצמיתות, לאחר ש"כישוף דיסני" (Disney Enchantment) הועלה בפעם האחרונה לילה לפני.
מופעים ובידור > כישוף דיסני (Disney Enchantment)

כישוף דיסני (Disney Enchantment) הוא מופע זיקוקים שהיה מוצג כל ערב אשר החליף את "באושר ועושר" (Happily Ever After) והוקרן לראשונה ב-1 באוקטובר 2021.
בדומה ל-"Happily Ever After" כולל המופע מיפוי הקרנות על גבי טירת סינדרלה והרחוב הראשי של ארצות הברית, כמו גם לייזרים וזרקורים בנוסף לזיקוקי דינור.
המופע כולל דמויות משלל סרטי דיסני ושיר הנושא של המופע הוא שיר מקורי חדש אשר נקרא "You are the Magic" המבוצע על ידי פיליפ לואורנס וקיילה אלוורז. המופע נוצר לכבוד מסיבות 50 השנה של דיסניוורלד.
המופע התקבל בדעות חלוקות אשר גורסות כי הוא אינו מחליף ראוי לקודמו ("Happily Ever After") וכי אינו מצליח להעביר את הרגש של דיסני כמוהו, עד כדי מצב שנפתחה עצומה שעליה חתומים כעשרות אלפי אנשים על מנת להחזיר את "Happily Ever After".
לאחר תלונות רבות שהמופע לא מזכיר דבר שקשור לחגיגות השנה ה-50 של אתר הנופש, ב-22 באוגוסט 2022 המופע קיבל עדכון שכולל תוספת קצרה לתחילתו, בה וולט דיסני מסביר על התוכניות להקמת אתר הנופש דיסניוורלד, וכן גם מתקנים וותיקים מהפארק כגון "שודדי הקריביים", ו"זה עולם קטן". בסוף ההסבר של וולט, מיקי מאוס מציג נאום קצר הקורא לאורחים להאמין בקסם שהם עצמם מביאים לפארק. בנוסף, בסיום המופע מיקי מאוס מחליף את הקריינית המקורית ואומר "You are the Magic".
ב-2 באפריל 2023 הועלה המופע בפעם האחרונה ופינה את מקומו למחליפו הוותיק, "Happily Ever After".
מופעים ובידור > משאלות

"משאלות" (Wishes) הוא מופע זיקוקים הנערך בפארק ממלכת הקסם מאז ה-9 באוקטובר 2003.
מופעים ובידור > משאלות > משאלות

"הקריינים" המלווים את המופע הם ג'ימיני הצרצר והפיה הכחולה ונושא המופע הם דמויות דיסני - הטובות והרעות. מופע הזיקוקים מתרחש סביב טירת סינדרלה המוארת באור כחול עבור הדמויות הטובות ובאור אדום עבור הרעות. במהלך המופע כל דמות דיסני מתארת את משאלותיה.
מופעים ובידור > משאלות > משאלות הלואין

מופע הלואין נקרא "משאלות הלואין: רוחות רציניות צוחקות מפחידות בשמים" (Happy HalloWishes: A Grim Grinning Ghost Spooktacular in the Sky) נערך מדי שנה במהלך "מסיבת ההלואין הלא כל כך מפחידה של מיקי". במהלך המופע נורים זיקוקים מכל רחבי הפארק והם מקיפים את המבקרים בו. המופע הוצג לראשונה בשנת 2005.
מופעים ובידור > משאלות > משאלות החג

מופע חג המולד נקרא "משאלות החג: חוגגים את רוח החג" (Holiday Wishes: Celebrate the Spirit of the Season) נערך במהלך מסיבות חג המולד המאוד שמח של מיקי (בחודש דצמבר ונובמבר) וכולל בעיקר שירי חג המולד. במהלך המופע מועפים פתיתי שלג מלאכותי מגגות הרחוב הראשי של ארצות הברית.
מופעים ובידור > התהלוכה החשמלית של הרחוב הראשי

"התהלוכה החשמלית של הרחוב הראשי" (Main Street Electrical Parade) - תהלוכה שנוצרה על ידי בוב ג'אני עבור פארק השעשועים של חברת וולט דיסני - דיסנילנד. בעקבות הצלחתה הועברה התהלוכה לממלכת הקסם בשנים 1974–1991. בשנת 1991 הוחלפה התהלוכה שבממלכת הקסם בתהלוכה הנקראת "ספקטרומג'יק". בשנים 1999–2001 עברה התהלוכה המקורית של דיסנילנד בממלכת הקסם, ובשנת 2001 שבה לדיסנילנד למספר חודשים. הפסקול של התהלוכה מורכב משיר הנושא הקרוי "הודאון בארוק" (Baroque Hoedown) מאת אומני המוזיקה האלקטרונית פרי וקינגסלי.
מבט מהרחוב הראשי של ארצות הברית על טירת סינדרלה
"הר הרסס" בארץ המערב הפרוע
הכניסה ל"מתחת למים: המסע של בת הים הקטנה"
ה"אסטרו אורביטר" בעולם המחר
המונורייל בוולט דיסניוורלד
happily ever after - מופע זיקוקים
Disney Enchantment - מופע זיקוקים
זיקוקים במהלך המופע "משאלות"
1270-1279 לפנה"ס

שימו לב: ערך זה מכיל אירועים מן השנים 1279 - 1270 לפני הספירה
אירועים ומגמות

1278 לפנה"ס: סתי הראשון פרעה מצרים נפטר.
1274 לפנה"ס: קרב קדש - נערך קרב קדש בין צבאות מצרים והאימפריה החיתית בסמוך לעיר קדש. הקרב היה שיאו של מסע מלחמה מצרי, שנועד להכריע מחלוקת ארוכת שנים בין מצרים לבין האימפריה החתית סביב השליטה בלבנון ובסוריה הדרומית ובדרכי המסחר שעברו בהן. הקרב הסתיים, אמנם, ללא הכרעה טקטית, אך הניצחון האסטרטגי במלחמה היה של החתים, ורעמסס נאלץ לחזור למצרים. קרב קדש הוא הקרב המתועד הראשון בהיסטוריה האנושית.
1272 לפנה"ס: עם ישראל נכנסים לארץ לפי המסורת היהודית.
אנשים משמעותיים

סתי הראשון, רעמסס השני - פרעוני השושלת ה-19 במצרים העתיקה
מוותליש השני, מורשיליש השלישי - מלכי החתים
אדד-ניררי הראשון, מלך אשור
קדשמן טוגור, המלך השלישי של בבל
פן גנג, מלך שושלת שאנג
| עשורים במאה ה-13 לפנה"ס |
| --- | --- | --- |
|  | << • 1290–1299 לפנה"ס • 1280–1289 לפנה"ס • 1270–1279 לפנה"ס • 1260–1269 לפנה"ס • 1250–1259 לפנה"ס • 1240–1249 לפנה"ס • 1230–1239 לפנה"ס • 1220–1229 לפנה"ס • 1210–1219 לפנה"ס • 1200–1209 לפנה"ס • >> |  |
ערך זה הוא קצרמרבנושא כרונולוגיה. אתם מוזמנים לתרום לוויקיפדיה ו.
רעמסס השני מסתער על החתים במרכבתו. תחריט ממקדש אבו סימבל המתאר את קרב קדש
יונייטד שוברת גיטרות

| --- | --- |

עטיפת הסינגל של דייב קרול
 סינגל בביצוע Sons of Maxwell
 יצא לאור:  2009 
 סוגה:  קאנטרי, שיר מחאה 
 שפה:  אנגלית 
 אורך:  276 שנייה 
 
יונייטד שוברת גיטרות (באנגלית: United Breaks Guitars) היא סדרה של שלושה שירי מחאה על ידי המוזיקאי הקנדי דייב קרול והלהקה שלו, בְּנֵי מקסוול (Sons of Maxwell). הסדרה מתעדת איך הגיטרה שלו נשברה במהלך טיסה של יונייטד איירליינס ב-2008, ואת התגובה של חברת התעופה. השירים זכו להצלחה רבה, וגרמו מבוכה רבה לחברת התעופה.
האירוע

המוזיקאי דייב קרול אמר שהגיטרה שלו נשברה בעודה בחזקתה של יונייטד איירליינס. הוא טען שהוא שמע את אחד הנוסעים אומר כי סבלים על המסלול בנמל התעופה שיקגו או'הייר זרקו גיטרות במהלך חניית ביניים של הטיסה מנמל התעופה הליפקס לאומהה, נברסקה. הוא הגיע ליעד וגילה כי גיטרת הטיילור שלו (בשווי של 3,500‏$) ניזוקה קשות. פוקס ניוז חקרו את קרול על למה הוא הפקיד את הגיטרה יקרת הערך, ולא העלה אותה על המטוס. קרול הסביר כי קשה להעלות גיטרות על מטוסים. בשיר המחאה הראשון קרול מציין כי פנה לעובדי החברה מראש והתריע על כך שעליהם להזהר עם המטען, ושתגובתם הייתה אדישות מוחלטת. לאחר שהגיש בקשה לקבל פיצויים, החברה טענה כי לא הגיש את הבקשה במועד סביר מזמן האירוע.
השיר

קרול סיפר כי המשא ומתן הכושל התנהל במשך תשעה חודשים. לאחר מכן, שאל את עצמו, "אם מייקל מור היה זמר-יוצר, מה הוא היה עושה?", קרול כתב שיר, ויצר קליפ על החוויה שלו. השיר כולל את הפזמון "הייתי צריך לטוס עם חברה אחרת, או לנסוע ברכב, כי יונייטד שוברת גיטרות". קרול, שביצע את השיר גם כאמן סולו וגם כחבר בלהקת בני מקסוול, כתב את שני סרטוני ההמשך. את הסרטון השני, "יונייטד שוברת גיטרות: שיר מספר 2" הוציא ביוטיוב ב-17 באוגוסט, השיר מציג באופן הומוריסטי, את התנהלותו של קרול אל מול גברת אירוויג, נציגת שרות הלקוחות. השיר מציג את הקושי בהתנהלות מול החברה. במרץ 2010, יצא השיר השלישי "יונייטד שוברת גיטרות: שיר 3". בשיר הוא מציין כי לא כל עובדי החברה "רעים" וכי הוא מקווה שהחברה תצליח להשתנות.
תגובה

הסרטון הראשון שוחרר ב-6 ביולי 2009. הוא זכה ב-150,000 צפיות בתוך יום. בתגובה החברה פנתה לקרול, במטרה לפצות אותו. תוך שלושה ימים, הסרטון זכה בחצי מיליון צפיות. השיר הגיע למקום הראשון במצעד השירים של Itunes, בשבוע שיצא. לאחר חודש (באמצע אוגוסט) 5 מיליון צפיות. נכון לאוגוסט 2021 יש לסרטון יותר מעשרים מיליון צפיות.
הצלחת המחאה גרמה למבוכה רבה ליונייטד איירליינס. בניסיון להתמודד עם הנזק התקשורתי, החברה פנתה לקרול, התנצלה, וביקשה את רשותו להשתמש בסרטון כדי ללמד את עובדי שרותי הקהל שלהם. החברה גם ניסתה לתרום 3,000 דולר למוסד ג'אז מוכר. אבל התרומה לא שיקמה את הנזק למוניטין של החברה.
מאז התקרית, קרול התבקש להופיע בפני נציגים של שרות לקוחות רבים. הסרטון שלו הוזכר פעמים רבות במקומות רבים. מגזין טיימס דירג את השיר "יונייטד שוברת גיטרות" במקום השביעי ברשימת הסרטונים הכי ווירליים ב-2009. ב-2012 הסרטון הופיע בסרטון התעודה של רשת CBC, על שרות לקוחות. באותה השנה קרול פרסם את ספרו "יונייטד שוברת גיטרות: על כוחו של היחיד בעידן של המדיה החברתית". ב-2013 בטלוויזיה הגרמנית הדגימו את הסכנה שאורבת לחברות בעידן הרשתות החברתיות. גם בתוכנית "היום" של רשת NBC לקחו את השיר כדוגמה לאופן שבו היחיד יכול להביע את מחאתו מול חברה גדולה. באפריל 2017 תקרית נוספת התרחשה בטיסת יונייטד שם הורד נוסע בכוח מהמטוס. גם התקרית הזאת הפכה לווירלית והציפה מחדש את העניין בסרטון של קרול.
מניות החברה

הסרטון גרם לירידה במניותיה של החברה. הפרסום השלילי הביא לירידת המניה שלה בעשרה אחוזים. הסרטון הראה כיצד כוחה של הרשת החברתית יכולה לעזור לצרכנים מול החברות הגדולות.
הערות שוליים

1 2  רותי לוי, הרשתות החברתיות משנות את כללי המשחק: לא נהנית? ספר לחבריך ברשת, באתר TheMarker‏, 19 באוקטובר 2010
↑  יזהר שי, ‏גיטרות שבורות, באתר גלובס, 26 ביולי 2009
↑  יונייטד שוברת גיטרות, בתוך המהדורה של CNN – חדר מצב עם וולף בליצר 9 ביולי 2009
↑  הסרט – יונייטד שוברת גיטרות, אוחזר ב-31 בדצמבר 2015
↑  יונייטד שוברת גיטרות – שיר מספר 2 מתוך יוטיוב אוגוסט 2009
↑  יונייטד שוברת גיטרות – שיר מספר 3 מתוך אתר יוטיוב מרץ 2010
↑  כריס איירס, נקמה היא מנה שעדיף להגיש כשהיא קרה, מתוך הטיימס אונליין. אוחזר באמצעות ארכיון האינטרנט 22 ביולי 2009
↑  ראיין הולמס כיצד להתנהל בטוויטר מול תלונות, ולא להתרסק מול המדיה החברתית מתוך הפייננסישל פוסט 18 בדצמבר 2013
↑  דן פלטשר – יונייטד שוברת גיטרות מקום שביעי ברשימת הסרטונים הכי וירלים של 2009, במגזין טיימס דצמבר 2009
↑  ריאיון עם דייב קרול בתוכנית הרדיו "כפי שזה קורה" ברשת CBC אפריל 2017
שרה אנג'לינה אקלנד

| --- | --- |

 לידה:  26 ביוני 1849 Broad Street, הממלכה המאוחדת 
 פטירה:  2 בדצמבר 1930 (בגיל 81) Park Town, הממלכה המאוחדת 
 
שרה אנג'לינה אקלנד (באנגלית: Sarah Angelina Acland; ‏ 26 ביוני 1849 – 2 בדצמבר 1930) הייתה צלמת חובבת אנגלייה, הידועה בתמונות הפורטרטים שלה וכחלוצת הצילום בצבע. היא הפיצה את הצילום הצבעוני "כתהליך לחובבן הנוסע", בזכות התמונות שצילמה בשני ביקורים בגיברלטר ב-1903 וב-1904.
ביוגרפיה

שרה אקלנד הייתה בתם של סר הנרי וונטוורת' אקלנד (1815–1900), פרופסור לרפואה באוניברסיטת אוקספורד, ושרה אקלנד (לבית קוטון, 1815–1878), שעל שמה נקרא בית החולים אקלנד (אנ') באוקספורד. היא גרה עם הוריה ברחוב ברוד (אנ') 40–41 במרכז אוקספורד.
בילדותה, שרה אקלנד צולמה על ידי צ'ארלס לוטווידג' דודג'סון (הידוע גם בשם לואיס קרול) עם חברתה אינה לידל, אחותה של אליס לידל. מבקר האמנות ג'ון ראסקין לימד אותה אמנות והיא גם הכירה מספר אמנים מהפרה-רפאליטים, וגם סייעה לדנטה גבריאל רוזטי כשצייר ציורי קיר באוקספורד.
בגיל 19, אקלנד הכירה והושפעה מהצלמת ג'וליה מרגרט קמרון. אקלנד צילמה פורטרטים ונופים. לדוגמה, היא צילמה צילום דיוקן של ראש הממשלה ויליאם גלאדסטון במהלך ביקורו באוקספורד. עם מות אמה בשנת 1878 הפכה שרה לעוזרת הבית של אביה בבית המשפחה ברחוב ברוד עד למותו בשנת 1900.
אקלנד החלה להתנסות בצילום צבעוני בשנת 1899. עבודתה המוקדמת ביותר הושגה באמצעות תהליכי הצבע שבהם צולמו שלושה תצלומים נפרדים באמצעות מסננים אדומים, ירוקים וכחולים. בשנת 1903 ביקרה אקלנד את אחיה אדמירל ויליאם אקלנד (אנ') בביתו בגיברלטר. אקלנד צילמה צילומים בכף אירופה המשקיפה מאירופה לאפריקה, תמונות של צמחייה במעונו של האדמירל, את הצוק, ואת הסופר וחוקר הצפרות קולונל ויליאם ווילובי קול ורנר (אנ') בשנת 1904, היא הציגה בתערוכה השנתית של החברה המלכותית לצילום (אנ') (RPS) של בריטניה הגדולה 33 הדפסים בשלושה צבעים תחת הכותרת גיברלטר.
מאוחר יותר השתמשה אקלנד בתהליך האוטוכרום (אנ') של האחים לומייר, שהוצג ב-1907. בחייה המאוחרים לאחר מות אביה, עד מותה ב-1930, התגוררה שרה אקלנד בפארק טאון (אנ'), צפון אוקספורד (אנ'), וצילמה שם תמונות צבעוניות רבות. היא גם ביקרה וצילמה בהרחבה באי מדיירה שבאוקיינוס האטלנטי.
שרה אקלנד נבחרה לחברה באגודה המלכותית לצילום בדצמבר 1900. היא הפכה לעמיתת החברה המלכותית לצילום בשנת 1905 והחברה המלכותית לאמנויות (אנ') (RSA).
היא מעולם לא נישאה, ובשנת 1901, שנה לאחר מות אביה, היא עברה לבית קלבדון, באוקספורד, שם נפטרה ב-1930. לוח כחול הוקדש לזכרה על הבית ב-24 ביולי 2016.
אוסף התצלומים של אקלנד נמצא במוזיאון לתולדות המדע באוקספורד (אנ'). בספריית בודליאן באוקספורד יש קטלוגים של אלבומי התמונות שלה ועיתונים (יחד עם אלה של אביה הנרי אקלנד), המתוארכים לסוף המאה ה-19.
הערות שוליים

↑  Hudson, Giles (2012). Sarah Angelina Acland: First Lady of Colour Photography. Oxford: Bodleian Library, University of Oxford. ISBN 978-1-85124-372-3. Retrieved 16 January 2013. Distributed by The University of Chicago Press
↑  "Sarah Angelina (Angie) Acland". Halhed Genealogy & Family Trees.
↑  Pritchard, Michael (14 September 2012). "Book: Sarah Angelina Acland re-discovered as one of the Pioneers of Colour Photography". British photographic history.
↑  Taylor, Roger; Wakeling, Edward (2002). Lewis Carroll: Photographer – The Princeton University Library Albums. Princeton and Oxford: Princeton University Press. pp. 160, 167,
↑  Ffrench, Andrew (22 September 2012). "Book provides picture of photography pioneer". Oxford Mail.
↑  "The cabmen's shelter". Broad Street, Oxford. Oxford, UK: Headington. Archived from the original on 27 September 2012.
↑  Hudson, Giles (14 November 2012). "Images for news release "Sarah Angelina Acland re-discovered as one of the pioneers of colour photography"". Mattersphotographical.
↑  "1904 Forty-ninth Annual Exhibition of the Royal Photographic Society of Great Britain". UK: De Montfort University.
↑  Royal Photographic Society membership records and Members of the Royal Photographic Society 1853-1900 http://rpsmembers.dmu.ac.uk/rps_results.php?mid=2105
↑  "Sarah Angelina Acland". www.thepeerage.com. Retrieved 16 January 2013.
↑  Parker, C. (2003). "Catalogue of photograph albums of Sir Henry Wentworth Acland and Sarah Angelina Acland, 1840s–1890s". University of Oxford: Bodleian Library
| --- | --- |
בקרת זהויות :  NLI: 987010175647505171  GND: 1026847923  ISNI: 0000 0000 4674 8250  LCCN: n2003086761  PIC: 308441  RKD: 412828  SNAC: w6qw3gdm  ULAN: 500683230  VIAF: 48606024   WorldCat (עם VIAF): 48606024 
המשרתים של משפחת אקלנד, 1897
פרחים טרופיים באי מדירה, 1910
דייוויד איינהורן

ערך זה עוסק באיש עסקים ופילנתרופ אמריקאי. אם התכוונתם למשמעות אחרת, ראו .
| --- | --- |
אין תמונה חופשית
 לידה:  20 בנובמבר 1968 (בן 56)
 מדינה:  ארצות הברית
 מקום מגורים:  וסטצ'סטר קאונטי, ניו יורק, ארצות הברית
 השכלה:  אוניברסיטת קורנל  תיכן ניקולט 
 מקצוע:  נשיא חברת גרינליט קפיטל
 
דייוויד איינהורן (באנגלית: David Einhorn, נולד ב-20 בנובמבר 1968) הוא מנהל קרן גידור יהודי-אמריקאי ופילנתרופ.
תולדות חייו

דייוויד איינהורן נולד ב-1968, סיים בהצטיינות יתרה את הלימודים באוניברסיטת קורנל, שם קיבל תואר ראשון בממשל מהמכללה לאמנויות ולמדעים בשנת 1991. היה חבר בתקופת לימודיו באחוות אלפא סיגמא אפסילון (SAE) בקורנל. מתגורר עם אשתו במחוז וסטצ'סטר שבמדינת ניו יורק. לזוג שתי בנות ובן.
איינהורן מכהן כנשיאה של גרינלייט קפיטל, קרן גידור אותה הקים בשנת 1996. הקרן השיגה במשך שנות קיומה ממוצע של כ-22 אחוזי תשואה נטו לשנה לשותפים והמשקיעים. הקרן התפרסמה בהיותה אחד הגורמים לקריסתו של בית ההשקעות ליהמן ברדרס.
איינהורן משמש גם כיו"ר ואחד מבעלי המניות העיקריים של גרינלייט קפיטל רי בע"מ – חברת ביטוח משנה הרשומה באיי קיימן.
משנתו העסקית

שמו מזוהה ביותר עם מכירה בחסר (שורט), כלומר השאלה אינטנסיבית של מניות לזמן מוגבל, מתוך כוונה לקנות את המניות בהמשך במחיר נמוך יותר. שתי פוזיציות השורט המפורסמות ביותר שלו הן החברות Allied Capital וליהמן ברדרס. איינהורן אומר על בנקאי ההשקעות שהם מתומרצים כדי למקסם את הבונוסים לעובד. הוא מצטט את הסטטיסטיקה לפיה בנקי ההשקעות נוטים להעניק 50 אחוז מההכנסות כבונוס, ושמינוף גבוה יותר פירושו הכנסות רבות יותר, מה שהופך אותו למודל מסוכן מטבעו.
תרומות לארגוני צדקה

איינהורן הוא תורם מרכזי וחבר מועצת המנהלים של קרן מייקל ג'יי. פוקס. בשנת 2006, סיים במקום ה -18 באליפות העולם בפוקר ותרם את כספי הזכייה שלו בסך 659,730 $ לקרן. בנוסף הוא תורם לארגוני צדקה רבים באזור ניו יורק.
בספרו Fooling Some of the People All of the Time מופיע כי באביב של שנת 2009, תרמה גרינלייט קפיטל מחצית מרווחי הקרן [דרוש מקור]של אסטרטגיית המכירה בחסר שלה כנגד Allied Capital – סכום העומד על כ-6,000,000. כמו כן בשנת 2005 תרמה גרינלייט [דרוש מקור] 1,000,000 $ לקרן Tomorrows Children's, לצד ארגונים נוספים כגון POGO והמרכז הציבורי יושרה CPI.
Allied Capital

במאי 2002, בכנס מחקר השקעות, נשא איינהורן נאום על חברת פיננסים בגודל בינוני בשם Allied Capital, והמליץ על ביצוע מכירה בחסר כנגדה. המניה פתחה את המסחר למחרת בירידה של 20%.
איינהורן טען, כי החברה הייתה מעורבת בביצוע הלוואות מפוקפקות וכי הונתה באופן ישיר את הרשות לניהול עסקים קטנים בארצות הברית, ולכן הונתה בעקיפין גם את משלם המיסים האמריקאי. החברה טענה כנגד כי איינהורן ביצע מניפולציה לא חוקית בשוק על המניה, וכדי להוכיח זאת, Allied השיגה במרמה את רשומות הטלפון שלו.
הרשות לניירות ערך בארצות הברית (SEC) חקרה את איינהורן בחשד למניפולציות בשוק המניות. אליוט ספיצר התובע הכללי של מדינת ניו יורק הודיע כי בכוונתו להתחיל חקירה נוספת. בחודש יוני 2007, מצאה רשות ניירות הערך כי Allied עברה על חוק ניירות הערך בנוגע לרישום החשבונאי ולשווי של ניירות ערך לא נזילים המוחזקים בחברה.
בהמשך למאבקו זה, הוא פרסם ספר אשר נקרא "לרמות חלק מהאנשים כל הזמן" (באנגלית: Fooling Some of the People All of the Time) אשר מספר על מאבקו זה. הוא גם הקים אתר אינטרנט בשם FoolingSomePeople.com, כדי לקדם את הספר, והעלה מידע על הצד שלו בסכסוך, לרבות הודעה לעיתונות של Allied בפברואר 2007 ובה הודאה כי סוכן של החברה השיג רשומות טלפון של איינהורן במרמה.
מאבקו נגד חברת Allied נמשך בסופו של דבר כ-6 שנים. איינהורן הציג את חברת Allied כמיקרוקוסמוס של מגמות השוק. "מה שראינו שנה מאוחר יותר הוא כי Allied הייתה קצה הקרחון; כי סוג זה של מוסר מפוקפק ופילוסופיה ופעילות עסקית היה נפוץ הרבה יותר מאשר מה שזיהיתי באותו הזמן" אמר. "המדינה שלנו, הכלכלה שלנו, הם שמשלמים מחיר עצום בשביל זה”.
בסוף 2008, הודיע משרד המפקח הכללי של הבורסה לניירות ערך כי היא חוקרת כמה מן האשמות שאיינהורן טען כנגד ה-SEC על טיפולו הכושל בעניין זה, לרבות האפשרות כי ייתכן ועורך דין לשעבר ב-SEC לקח חומרי חקירה חסויים איתו כשעזב את הנציבות וסיפק חומרים אלו לחברה אשר קיבלה אותו לעבודה בתפקיד לוביסט.
ליהמן ברדרס

החל מיולי 2007, הפך למוכר בשורט במניות ליהמן ברדרס. הוא האמין כי בית ההשקעות נמצא במצב של הון שלילי, וחשוף ביותר למכשירים פיננסים מסוג CDO אשר לא נרשמו כראוי. הוא אף טען כי הם השתמשו בתעלולים חשבונאים מפוקפקים בדיווחים הכספיים שלהם.
כאשר בית ההשקעות בר סטרנס חולץ בערבות של הפדרל ריזרב בחודש מרץ 2008 ונמכר לקונצרן הבנקאי JPMORGAN CHASE, בית ההשקעות המתחרה ליהמן ברדרס היה במצב שברירי ביותר. סמנכ"לית הכספים של ליהמן הייתה ארין קאלאן, שהוכתרה על ידי "וול סטריט ג'ורנל" כ"אדם ההגון בליהמן". הבעיה הייתה שהיא הועסקה בבית ההשקעות שישה חודשים בלבד, ובנוסף לכך, הרקע שלה היה כעורכת דין בתחום המיסים ולא היה לה ניסיון מעשי בפיננסים.
בנאום שנשא בכנס באפריל, החל לדבר בפומבי על פוזיציות השורט כנגד בית ההשקעות. להמן ברדרס פנה לקרן גרינלייט וביקש עותק של הנאום, אשר נשלח אליהם.
במאי 2008, ביצעה מנהלת הכספים קאלאן שיחה פרטית עם איינהורן והאנליסטים שלו. מטרת השיחה עם קאלאן היה לתת לה הזדמנות להסביר את הפערים אותם הוא גילה בין הדוחות האחרונים של הפירמה הפיננסית ובין מה שנידון בכנס של החברה בעקבות פרסום הדוחות.
מאוחר יותר נאמר כי הגב' קאלאן פספסה בכמה מן התשובות לשאלות אותן נשאלה לגבי הערכות שווי הנכסים של ליהמן. כאשר איינהורן פרסם בציבור מאוחר יותר את השיחה, המחיר המתדרדר גם כך של מניית ליהמן קרס עוד יותר. קאלאן פוטרה כעבור מספר שבועות, כאשר בית ההשקעות פרסם דוח גרוע מהצפוי אשר הכיל הפסד של 2.8 מיליארד ברבעון השני.
בית ההשקעות ליהמן ברדרס פשט את הרגל בספטמבר 2008.
מיקרוסופט

ב-26 במאי 2011 קרא איינהורן לסטיב באלמר מנכ"ל חברת מיקרוסופט להתפטר מתפקידו לאחר שהחברות אפל ו-IBM עקפו אותה בשווי השוק שלה.
גרין מאונטיין

במהלך סתיו 2011 פורסם כי איינהורן מחזיק באמצעות חברתו פוזיציית שורט שנלקחה במחיר כ-80$ על חברת הקפה גרין מאונטיין. בתאריך 09 בנובמבר 2011 החברה פרסמה את דוחות הרבעון השלישי ובהם היא החטיאה את תחזיות האנליסטים וכתוצאה מכך צנחה בכ-35% לשער של 44.1$ בלבד.
הערות שוליים

↑  Hugo Lindgren, The Confidence Man, New York Magazine, ‏JUNE 13, 2008
↑  Louise Story, Lehman Battles an Insurgent Investor, New York Times, ‏June 4, 2008
↑  Antoine Gara, Green Mountain Roasted by Einhorn, TheStreet, ‏17 October 2011
| --- | --- |
בקרת זהויות :  GND: 135931258  ISNI: 0000 0004 1036 6946  VIAF: 90739563   WorldCat (עם VIAF): 90739563